**Forskrift om IT-standarder i offentlig forvaltning**

**§ 1.*Formål og virkeområde***

Forskriften skal bidra til at et hvert organ for stat eller kommune, jf. forvaltningsloven § 1 første punktum, tar i bruk tekniske-, semantiske- og organisatoriske IT-standarder som legger til rette for og fremmer elektronisk samhandling med og i forvaltningen.

**§ 2.*Begreper***

I forskriften menes med

|  |  |
| --- | --- |
| a) | *standard:* normative krav, spesifikasjoner, retningslinjer eller veiledninger |

|  |  |
| --- | --- |
| b) | *forvaltningsstandard:* standard gitt av en relevant myndighet om at gitt standard skal legges til grunn for hele eller større deler av forvaltningen |

|  |  |
| --- | --- |
| c) | *teknisk standard:* standarder for hvordan IKT-systemer skal være utformet med brukergrensesnitt og grensesnitt mot andre IKT-systemer |

|  |  |
| --- | --- |
| d) | *semantisk standard (menings- eller fortolkningsstandard):* standard som fastsetter den nærmere betydningen av data |

e)

|  |  |  |
| --- | --- | --- |
|  |  | *organisatorisk standard:* standard som fastsetter organisatoriske, rollemessige, prosessuelle eller avtalemessige forhold mellom samhandlende parter.f) åpen standard:• Standarden er utviklet og vedlikeholdt av en ikke kommersiell virksomhet, gjennom en transparent prosess der alle har lik og ikke diskriminerende tilgang til å delta i utviklingen, påvirke utviklingen og være med å vedta standarden (fortrinnsvis konsensus eller flertallsbasert). Ingen person eller interessegruppe skal ha dominert prosessen.• Standarden må være publisert og tilgjengelig for alle, gratis eller gjennom en rimelig betaling. Standarden må være tillatt å kopiere, distribuere og bruke, gratis eller mot en rimelig betaling.• Standarden skal i utgangspunktet ikke inneholde intellektuelle rettigheter. Dersom slike rettigheter foreligger skal opplysninger om dette komme klart frem i standarden. Rettighetshaver bør irreversibelt ha trukket tilbake retten til å ta betalt, eller gjort bruksretten tilgjengelig mot et rimelig vederlag.• Det skal ikke foreligge forbehold mot gjenbruk av standarden. |

**§ 3.*Standardiseringsrådet***

Standardiseringsrådet er et rådgivende organ for Direktoratet for forvaltning og IKT (Difi) og består av representanter fra statlige, fylkeskommunal og kommunale organer.

Standardiseringsrådet har en rolle som tilrettelegger og pådriver for systematisk bruk av IT-standarder mellom og i forvaltningen. Standardiseringsrådet skal gi anbefaling til Difi om hvilke IT-standarder som bør legges til grunn i forvaltningen. Standardiseringsrådet skal primært beskjeftige seg med standarder som har relevans for en stor bredde av offentlige aktører.

 Krav til anbefalte og obligatoriske IT-standarder i offentlig sektor bør ses i sammenheng, og skal være publisert samlet på internettsiden til Direktoratet for forvaltning og IKT (Difi) og skal være tilgjengelig på **standard.difi.no**

**§ 4.*Obligatoriske standarder for tekstdokumenter på offentlige nettsider***

Ferdigstilte tekstdokumenter som skal gjøres tilgjengelige på offentlige internettsider, skal utformes i HyperText Markup Language, HTML 4.01 eller HTML5, eller i Extensible HyperText Markup Language, XHTML 1.0 eller XHTML 1.1. Ved bruk av HTML5 skal det testes at dokumentet er leselig og har tilsvarende funksjonalitet også i eldre nettlesere med stor utbredelse.

Er det behov for å ivareta formattering, utover det som er mulig ved bruk av HTML og CSS, slik at overforstående krav skal fravikes er det obligatorisk å utforme slike dokumenter i Portable Document Format, PDF. Fortrinnsvis skal PDF/A-1a (ISO 19005-1:2005) benyttes. Er det behov for ytterligere funksjonalitet kan en av følgende versjoner benyttes, PDF 1.4, PDF 1.5, PDF 1.6 eller PDF 1.7 (ISO 32000-1:2008), PDF/A-2(ISO 19005-2:2011) eller PDF/A-3 (ISO 19005-3:2012).

Tekstdokumentene kan i tillegg gjøres tilgjengelige i andre formater.

**§ 5.*Obligatoriske standarder for tekstdokumenter som vedlegg til e-post***

 Tekstdokumenter beregnet for lesing som skal sendes i e-post vedlegg fra forvaltningsorganer til innbyggere og næringsliv, skal utformes i PDF/A-1a (ISO 19005-1).

Er det behov for ytterligere funksjonalitet kan en av følgende versjoner benyttes; PDF 1.4-1.6, PDF 1.7 (ISO 32000-1:2008), PDF/A-2(ISO 19005-2:2011) eller PDF/A-3 (ISO 19005-3:2012).

Forvaltningsorganer skal kunne ta imot vanlige dokumentformater som for eksempel Open Document Format (ODF) og Office Open XML (OOXML).

**§ 6.*Obligatoriske standarder for multimediainnhold på offentlige nettsider***

Video som skal gjøres tilgjengelige på offentlige internettsider, skal utformes i minst en av følgende standarder:

|  |  |
| --- | --- |
| a) | videosporet kodet i Theora 1.0 (Xiph.org 2008) og lydsporet i Vorbis 1 (Xiph.org 2004) innkapslet i Ogg (RFC 3533, IETF 2003) |

|  |  |
| --- | --- |
| b) | Videosporet kodet i H.264 (ISO/IEC 14496-10:2009) og lydsporet i AAC (ISO/IEC 13818-7:2003) innkapslet i MP4 (ISO/IEC 14496-14:2003). |

Lyd med tapsbasert komprimering som skal gjøres tilgjengelig på offentlige internettsider, skal utformes i minst en av følgende standarder:

|  |  |
| --- | --- |
| a) | Vorbis 1 (Xiph.org 2004) innkapslet i Ogg (RFC 3533, IETF 2003) |

|  |  |
| --- | --- |
| b) | MP3 (ISO 11172-3) uten innkapsling. |

**§ 7.*Obligatoriske standarder for utforming av næringslivsskjema på offentlige nettsider***

Elmer 3-retningslinjene (*Brønnøysundregistrene 1.4.2014*) er obligatoriske for utforming av næringslivsskjema på offentlige nettsider, tilpasset skjermer på en PC eller tilsvarende.

Forvaltningsorganer skal oppfylle Elmer 3 på best passende tidspunkt, senest ved første nødvendige utskifting og videreutvikling som krever gjennomgripende endringer av eksisterende løsninger.

**§ 8.*Obligatoriske standarder for tegnsett ved utveksling av informasjon mellom offentlige virksomheter og med innbyggere og næringsliv***

Ved all utveksling av informasjon mellom forvaltningsorganer og fra forvaltningsorgan til innbyggere og næringsliv skal tegnsettstandarden ISO/IEC 10646 representert ved UTF8 benyttes. Inntil videre aksepteres det en begrenset støtte til tegn som finnes i ISO 8859-1 supplert med ytterligere 6 nordsamiske tegn i store og små representasjoner (Č, č, Đ, đ, Ŋ, ŋ, Š, š, Ŧ, ŧ, Ž, ž ).

Er det en særlig uforholdsmessig byrde å oppfylle den obligatoriske standarden, kan forvaltningsorganet unnlate helt eller delvis å oppfylle kravet. Forvaltningsorganet skal straks melde fra til Direktoratet for forvaltning om dette og begrunne hvorfor det unnlater å oppfylle kravet.

**§ 9.*Krav til tegnsett i interne systemer***

Forvaltningsorganer som gjør større omlegginger gjennom nyetablering eller videreutvikling av alle IT-løsninger, skal støtte ISO/IEC 10646.

§ 10.*Krav til Digital anskaffelsesprosess*

Offentlige virksomheter skal benytte elektronisk handelsformat1 (EHF) for utsendelser og mottak av elektronisk faktura og kreditnota.

Leverandører av varer og tjenester som sender elektronisk faktura eller kreditnota til offentlige virksomheter skal gjøre det på Elektronisk handelsformat1 (EHF).

Offentlige virksomheter som mottar elektronisk faktura eller kreditnota fra utenlandske leverandører skal gjøre det på PEPPOL BIS.

Utenlandske leverandører av varer og tjenester som sender elektronisk faktura eller kreditnota til offentlige virksomheter skal gjøre det på PEPPOL BIS.

|  |  |
| --- | --- |
| 1 | Standarden er tilgjengelig her: <https://vefa.difi.no/ehf/standard/ehf-invoice-and-creditnote-current>  |

**§ 11 Obligatoriske grunnleggende nettverksstandarder**

Det er obligatorisk for offentlige virksomheter å sette krav til støtte av både IPv4 og IPv6 i alt nytt nettverksutstyr og all IP-avhengig programvare som kjøpes.

Det er obligatorisk for offentlige virksomheter å gjøre alle nye og eksisterende, eksternt

publiserte tjenester tilgjengelig både på IPv4 og IPv6, med unntak av peer to peer

kommunikasjon mellom offentlige virksomheter, der man kan legge over på best egnet

tidspunkt.

Alle interne klienter i offentlige virksomheter skal ha tilsvarende tilgang til eksterne tjenester publisert på IPv4 og Ipv6.

Nye interne nett og løsninger i offentlige virksomheter skal ha støtte for IPv6, det er tillatt å støtte IPv4 i tillegg.

**§ 12 Obligatorisk standard for nettleserbaserte tjenester**

Det er obligatorisk å publisere alle nye nettleserbaserte tjenester på offentlige nettsider i

HyperText Markup Language, HTML5 (W3C 2014).

Det er obligatorisk å publisere alle eksisterende nettleserbaserte tjenester på offentlige

nettsider i HyperText Markup Language, HTML5 (W3C 2014).

Det er tillatt å tilby brukere en utskriftsversjon av den nettleserbaserte tjenesten på PDF, for manuell innfylling og innsending på papir. Dette gjelder også kvittering på transaksjonen. I innsynstjenester er det også tillatt å gjøre dokumentene tilgjengelig på arkivformatet, med mindre et mer egnet format er tilgjengelig.

Er det en særlig uforholdsmessig byrde å oppfylle den obligatoriske standarden, kan

forvaltningsorganet unnlate helt eller delvis å oppfylle kravet. Forvaltningsorganet skal

straks melde fra til Direktoratet for forvaltning og IKT om dette og begrunne hvorfor det

unnlater å oppfylle kravet.

**§ 13 Generelt krav om å vurdere bruk av åpne standarder**

På bruksområder der denne eller andre forskrifter ikke setter spesifikke krav til bruk av

standarder, skal det ved anskaffelse, utvikling, oppsett, drift og bruk av IT-løsninger, vurderes om det finnes relevante åpne standarder på bruksområdet som bør brukes.

**§ 14.*Ikrafttredelse***

Forskriften trer i kraft fra xx.xx.xxxx.

**§ 15.*Overgangsregler***

§ 4 gjelder bare for nye dokumenter som gjøres tilgjengelig på offentlige internettsider fra ikrafttredelsen. For alle offentlig tilgjengelige dokumenter gjelder den fra 1. januar 2014.

§ 6 gjelder for nytt multimediainnhold på statlige internettsider fra ikrafttredelsen og på kommunale internettsider fra 1. januar 2013. For tidligere publisert multimediainnhold gjelder kravene på statlige internettsider fra 1. januar 2014 og på kommunale internettsider fra 1. januar 2015.

§ 10 gjelder for fylkeskommunene og kommunene fra 1. januar 2015.

§11. andre ledd, eksisterende løsninger, og tredje ledd gjelder fra og med xx.xx.2019.

Virksomheter med spesielle behov kan søke Difi om inntil 2 års utvidet overgangsordning.

§12. Andre ledd gjelder fra 1.1.2020.

Eksisterende løsninger som er basert på HTML 4.01, XHTML 1.0 eller XHTML 1.1, trenger ikke å byttes ut før større omlegginger skal gjennomføres